EkBass/fiwiki-20250220-pages-articles huggingface dataset:
Kai Jämsä

Kai Kullervo Jämsä on suomalainen laulaja, säveltäjä, sanoittaja ja sovittaja, joka syntyi 1960-luvun puolivälissä Kokkolassa. Jämsän ensimmäinen yhtye oli Vocals, joka kiersi kaksi vuotta yhtyeen Ronski Gang lämmittely-yhtyeenä. Sen jälkeen yhtyeen solisteina ovat olleet Kaija Koo ja Leena Nilsson. Jämsä nousi suuren yleisön tietoisuuteen yhtyeessä Puolikuu vuosina 1991–1996. Sen jälkeen Jämsä on tehnyt muutamia soololevyjä ja palasi takaisin Puolikuu-yhtyeeseen vuosiksi 2000–2004. Vuonna 2004 perustettiin yhtye Komboklubi, jossa Jämsä vaikuttaa. Jämsä on ollut myös tekemässä joko yksin tai muiden kanssa lauluja eri artisteille, esim. Yölintu-yhtyeen hittejä ”Preussinpunaista”, ”Haavoittumaton” ja ”Pimeästä valoon”. Muita hänen tuotantoaan levyttäneitä ovat mm. Muska, Finlanders, Anna Hanski, Markku Aro, Marita Taavitsainen, Arja Koriseva, Charles Plogman ja Marko Maunuksela. Kai Jämsä julkaisi soololevyn Harvoja ja onnekkaita vuonna 2012. Siltä etukäteen julkaistu promosingle ”Sordiino päällä” oli Radio Suomen soittolistan ykkösenä maaliskuussa 2011. Syyskuussa 2011 samaan suoritukseen ylsi kappale ”Jätimme oven raolleen”. Kai Jämsältä ilmestyi vuonna 2014 joululevy Joulutaivas ja vuonna 2016 uusin soololevy Aika on. ==Lähteet== == Aiheesta muualla == * * * * * Kai Jämsä lauluntekijänä - Fono.fi * Kai Jämsän tekijähaastattelu Elvis ry:n sivuilla Luokka:Suomalaiset laulajat Luokka:Suomalaiset lauluntekijät Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:1960-luvulla syntyneet Luokka:Elävät henkilöt
Martin Ehrlich

Martin Ehrlich (6. tammikuuta 1895 – 3. toukokuuta 1935) oli itävaltalainen pikajuoksija.Kamper & Graf, s. 22, 80 Ehrlich voitti Itävallan mestaruuden 400 metrin juoksussa vuonna 1914.Kamper & Graf, s. 80 Samana vuonna hän paransi Itävallan ennätystä 400 metrillä kolmasti: 52,6 s, 52,3 s ja 52,1 s.Kamper & Graf, s. 22 == Lähteet == * === Viitteet === Luokka:Itävaltalaiset pikajuoksijat Luokka:Vuonna 1895 syntyneet Luokka:Vuonna 1935 kuolleet
Tungirin–Oljokman piiri

Tungirin–Oljokman piiri () on kunnallinen itsehallintoalue Taka-Baikalian aluepiirissä Venäjällä. Vuonna 1938 perustetun piirin pinta-ala on 42 900 neliökilometriä. Asukkaita on 1 600 henkeä (vuonna 2009). Tungirin–Oljokman piiri sijaitsee Taka-Baikalian aluepiirin pohjoisosassa. Pohjoisessa se rajoittuu Kalarin piiriin, idässä Amurin alueeseen, etelässä Mogotšan ja lännessä Tungokotšenin piireihin. Piirin nimitys perustuu seudulla virtaaviin Tungirin ja Oljokman jokiin. Piiriin kuuluu kaksi maalaiskuntaa: Tupik ja Zaretšnoje. Hallinnollinen keskus on Tupikin kylä. Asutuskeskuksia on yhteensä viisi. Tupikista on maantietieyhteys Mogotšan asemalle. Useimpiin kyliin ei ole ympärivuotisia teitä. Seudun kanta-asukkaita ovat evenkit, joita on 18 % piirin väestöstä. Enemmistö asukkaista on venäläisiä. Perinteisiä elinkeinoja ovat poronhoito ja metsästys. Lisäksi harjoitetaan metsänhankintaa ja kullanhuuhdontaa. ==Lähteet== ==Aiheesta muualla== * Tungirin–Oljokman piiri Taka-Baikalian aluepiirin sivustolla * Tungirin–Oljokman piiri Taka-Baikalian tietosanakirjassa *
Polini

Polini on italialainen mopoihin ja skoottereihin viritysosia tekevä yritys. Yritys valmistaa myös minimoottoripyöriä. Yritys perustettiin toisen maailmansodan jälkeen ja se aloitti valmistamalla polkupyöriä. Luokka:Italialaiset moottoripyörävalmistajat Luokka:Italialaiset teollisuusyritykset Luokka:Ajoneuvoteollisuuden osatoimittajat
Los Olvidados (yhtye)

Los Olvidados on suomalainen yhtye, joka perustettiin vuonna 1991. Yhtyeen ensimmäinen single julkaistiin vuonna 1993, ja se on julkaissut neljä albumia. == Jäsenet == * Timo Hirvonen – kitara ja laulu, sanat ja sävelet * Merja Hirvonen – taustalaulu ja rytmisoittimet * Jorma Niemi – basso * Veli-Matti Jämsä – rummut === Avustavat hanuristit === * Veli-Matti Järvenpää * Tero Pulkkinen === Myöhemmät kitaristit === * Vesa Sahlgren * Olli Haavisto. == Diskografia == * * * * === Singlet === * ==Lähteet== ==Aiheesta muualla== * Kotisivu * Luokka:Suomalaiset yhtyeet
Baggy-housut

Baggy-housut eli "roikkuhousut" ovat "lötköttävät" ja tilavammat housut kuin farkut. Baggy-housut ovat suosittuja rap- ja hip hop -kulttuurissa. Luokka:Housut
Keihäshaarapalmu

Keihäshaarapalmu (Hyphaene petersiana) on haarapalmujen (Hyphaene) sukuun kuuluva eteläisen Afrikan alavilla savanneilla kasvava palmulaji. Se voi kasvaa 25 metriä korkeaksi, ja runko on usein turpeampi keskikohdalta. Lehdet ovat suuret, harmaanvihreät, viuhkamaiset ja kasvavat yhtenä töyhtönä puun latvassa. Paikalliset asukkaat käyttävät monipuolisesti kaikkia puun osia hyödyksi. Myös norsut pitävät tämän puun hedelmistä.Pacsoa Palmua kutsutaan myös nimellä makalani. Makalani palm == Lähteet == Luokka:Haarapalmut
Iso-orneero

Iso-orneero (Furnarius figulus) on Brasilian kotoperäinen varpuslintu. Iso- orneerot elävät kahtena erillisenä populaationa Brasilian itä- ja koillisosassa (nimialalaji figulus) sekä Amazonin itäosissa (alalaji pileatus). Martin Lichtenstein kuvaili lajin holotyypin Bahiasta.IBC Lajin elinympäristön ala on 1,93 miljoonaa neliökilometriä.BirdLife == Lisääntyminen == Pesä voi olla joko suojaisessa paikassa puussa, rakennuksen katon alla tai mahdollisesti puunkolossa. Se on muodoltaan laakeahko ovaalinmuotoinen kuppi ja rakennettu heinänkorsista, puuvillasta ja muista kasvinosista. Pesän vuorauksena voi olla höyheniä, karvoja tai muovinpalasia. Naaras munii tavallisesti kaksi valkoista, ovaalinmuotoista munaa, joita haudotaan noin 20 päivää. Molemmat emot huolehtivat poikasista, jotka jättävät pesän noin kolmen viikon ikäisinä.Anita Studer & Jacques Vielliard: The nest of the Wing-banded Hornero Furnarius figulus in Northeastern Brazil (Ararajuba 1/1990 == Lähteet == Luokka:Orneerot (suku)
Garcinia livingstonei

Garcinia livingstonei on trooppisessa Afrikassa kasvava hedelmäpuu. Se kasvaa noin 18 metriä korkeaksi. Lehdet ovat sinivihreät, pyöreähköt, noin kuusisenttiset, ja niiden suonet erottuvat vaaleampina. Puun hedelmiä kutsutaan imbeiksi tai afrikkalaisiksi mangoiksi, vaikka puu ei ole mangon sukulainen. Hedelmät ovat oransseja ja halkaisijaltaan 1–4 senttimetrin kokoisia.Plants Africa South African National Biodiversity Institute Hedelmän kuori on ohut, joten se ei kestä kuljetusta.Trade Wind Fruit == Lähteet == == Aiheesta muualla == * JSTOR Global Plants: Garcinia livingstonei livingstonei
Arkadi Vorobjov

Arkadi Nikititš Vorobjov (, 8. lokakuuta 1924 Mordovo, Tambov, Venäjän SFNT, Neuvostoliitto – 22. joulukuuta 2012) oli urheilu-urallaan Neuvostoliittoa edustanut venäläinen painonnostaja, lääkäri ja tutkija. Hän voitti kahdesti painonnoston olympiakultaa ja viisi maailman- sekä euroopanmestaruutta. Vorobjov saavutti olympiapronssia Helsingissä 1952 alle 82,5-kiloisten sarjassa yhteistuloksella 407,5 kg. Melbournen kesäolympialaisissa 1956 hän voitti kultaa alle 90-kiloisten sarjassa maailmanennätystuloksella 462,5 kg. Rooman kesäolympialaisissa 1960 hän voitti kultaa alle 90-kiloisissa yhteistuloksella 472,5 kg, joka sekin oli uusi maailmanennätys. Vorobjov voitti MM-kultaa alle 82,5 kilon sarjassa vuonna 1953 sekä alle 90-kiloisissa vuosina 1954, 1955, 1957 ja 1958. Hän saavutti MM-hopeaa vuosina 1950 ja 1959 sekä MM-pronssia vuonna 1961. Hän voitti EM-kultaa alle 82,5 kilon sarjassa vuosina 1950 ja 1953 sekä alle 90 kilon sarjassa vuosina 1954, 1955 ja 1958. Hän saavutti EM-hopeaa vuosina 1952 ja 1959 sekä EM-pronssia vuonna 1961. Vorobjov teki 26 maailmanennätystä: kaksi punnerruksessa, neljä työnnössä, seitsemän yhteistuloksessa sekä kolmetoista tempauksessa. Arkadi Vorobjov oli urheilu-uransa jälkeen tunnettu lääkäri ja lääketieteen tutkija. Hän toimi vuosien ajan Neuvostoliiton painonnostomaajoukkueen päävalmentajana. Vuonna 1995 Vorobjov nimettiin International Weightlifting Federation Hall of Fameen.Arkady Vorobyov Bio, Stats and Results Vorobjov kuoli 22. joulukuuta 2012, 88-vuotiaana.http://en.rian.ru/sports/20121224/178370859.html == Lähteet == * * === Viitteet === Luokka:Neuvostoliittolaiset olympiavoittajat Luokka:Neuvostoliittolaiset painonnostajat Luokka:Neuvostoliittolaiset lääkärit Luokka:Vuonna 1924 syntyneet Luokka:Vuonna 2012 kuolleet
Juan Valera (jalkapalloilija)

Juan Valera Espín (s. 21. joulukuuta 1984 Bullas) on espanjalainen jalkapalloilija. Hän edusti vuonna 2015 päättyneellä pelaajaurallaan Espanjan pääsarjassa Real Murciaa, Atlético Madridia, lainasopimuksella Racing Santanderia ja viimeiset neljä kautta Getafea. Valera oli pelipaikaltaan oikea laitapuolustaja, mutta hän pelasi myös keskikenttäpelaajana. Ammattilaisuransa Real Murciassa aloittanut Valera siirtyi vuonna 2005 Atlético Madridiin tehden kolmivuotisen sopimuksen.Atletico snap up starlet Sky Sports (Luettu 23. joulukuuta 2009) Vaikeat loukkaantumiset varjostivat Valeran uraa Atléticossa. Keväällä 2006 hänen olkapäänsä vaati leikkaushoitoaValera goes under the knife Sky Sports (Luettu 23. joulukuuta 2009) ja vain vajaan vuoden kuluttua tästä Valera joutui polvileikkaukseen, joka piti hänet poissa pelikentiltä kuukausien ajan.Juan Valera, operado con éxito de la rotura del ligamento cruzado anterior Marca (Luettu 23. joulukuuta 2009) Kaudella 2008–2009 vähälle peliajalle jäänyt puolustaja lainattiin Racing Santanderiin.Racing beat clock to sign trio Uefa.com (Luettu 23. joulukuuta 2009) Lainakauden päätyttyä Atléticon odotettiin luopuvan Valerasta ja useamman espanjalaisseuran väitettiin olevan halukas hankkimaan hänet.Valera, de 'trueque' a plantearse su renovación Mundo Deportivo (Luettu 23. joulukuuta 2009) Atlético kuitenkin solmi heinäkuussa 2009 vuoteen 2012 ulottuvan jatkosopimuksen pelaajan kanssa.Juan Valera extends his contract for two more years clubatleticodemadrid.com (Luettu 23. joulukuuta 2009) Uudesta sopimuksesta huolimatta Valera pelasi syyskaudella 2009 vain viisi ottelua ja spekulaatiot hänen tulevaisuudestaan seurassa jatkuivat.Valera, la puerta se cierra Mundo Deportivo (Luettu 23. joulukuuta 2009) Toukokuussa 2010 Valera voitti Eurooppa-liigan Atléticon riveissä ja pelasi kaikkiaan seitsemässä ottelussa.Juan Valera Uefa.com (Luettu 23. toukokuuta 2010) Elokuussa 2011 Atlético vapautti Valeran sopimuksestaan ja hän siirtyi Getafeen.Atlético and Getafe agree on the transfer of Juan Valera clubatleticodemadrid.com (Luettu 15. elokuuta 2011) Valera on edustanut maataan alle 21-vuotiaiden maajoukkueessa. Hänen paras saavutuksensa on vuonna 2005 Almeríassa järjestetyissä Välimeren kilpailuissa voitettu kultamitali.Juan Valera Espín - Biografía Región de Murcia Digital (Luettu 23. joulukuuta 2009) == Lähteet == Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Suonikylä

Suonikylä (, http://lexicon.dobrohot.org/index.php/СОНГЕЛЬСКИЙ) oli kolttasaamelaisten lapinkylä eli siida Suomelle vuosina 1920–1944 kuuluneen Petsamon kunnan keskiosassa. Sen ytimen muodosti talvikylä, johon Suonikylän yhteisö kokoontui talvikaudeksi. Kesällä yhteisö siirtyi pois talvikylästä ja hajautui eri suuntiin. == Historia == Suonikylän siida kuului Venäjälle aina vuoteen 1920, jolloin suurin osa sen alueesta siirtyi Tarton rauhan myötä Suomelle. Talvikylä jäi rajanvedossa Venäjän puolelle, mutta pääosa sukujen nautinta-alueista Suomen puolelle. Suomen puolelle rakennettiin uusi talvikylä ja Suonikylän yhteisön jäsenistä tuli Suomen kansalaisia. Suonikylää on luonnehdittu perinteisen kolttasaamelaisen kulttuurin keskukseksi. Toisen maailmansodan takia Suonikylän koltat joutuivat lähtemään kotiseudultaan. Suomen valtio asutti heidät sodan jälkeen Inariin Sevettijärvelle. Suonikylässä siidalla oli valta tietyissä puitteissa osoittaa maa-alueita perheiden käyttöön ja siirtää niitä perheeltä toiselle. Muutama kahden hehtaarin tontti tupasineen oli vähäinen korvaus sen 5000 km2:n alueen menetyksestä, jonka Suonikylän koltat kokivat. == Väestö == Suonikylä oli lähes kokonaan Petsamon ortodoksisten kolttien asuttama kylä. Vuoden 1929 henkikirjoituksen mukaan kylässä oli 168 asukasta, jotka kaikki olivat kolttasaamelaisia. Ainoa suomalainen oli Suonikylässä koulun opettaja. Asukasluvun kehitys: *1921: 159Onnela 1999, s. 107–108 *1925: 165 *1929: 168 *1930: 163 *1935: 201 *1939: 219 == Lähteet == * === Viitteet === == Aiheesta muualla == * Suomen suurin kylä - kolttakylä, Suomen Kuvalehti, 28.04.1934, nro 18, s. 18, Kansalliskirjaston digitaaliset aineistot * "Läkkäme Lapin kyliin", Suomen Kuvalehti, 07.07.1934, nro 28, s. 12, Kansalliskirjaston digitaaliset aineistot * Suonikylän vappua, Suomen Kuvalehti, 07.05.1938, nro 18, s. 12, Kansalliskirjaston digitaaliset aineistot Luokka:Petsamon kylät Luokka:Koltat
Tungokotšenin piiri

Tungokotšenin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1938 perustetun piirin pinta-ala on 50 900 neliökilometriä. Asukkaita on 13 900 henkeä (vuonna 2009). Tungokotšenin piiri sijaitsee Taka-Baikalian aluepiirin pohjoisosassa. Pohjoisessa se rajoittuu Kalarin piiriin, idässä Tungirin-Oljokman, Mogotšan, Tšernyševskin ja Nertšinskin piireihin, etelässä Šilkan, Karymskojen ja Tšitan piireihin sekä lännessä Burjatian tasavaltaan. Piirin länsirajan muodostaa Vitimjoki. Piiriin kuuluu Veršino-Darasunskin kaupunkimainen taajama ja 9 maalaiskuntaa: Jumurtšen, Krasnyi Jar, Kyker, Nižni Stan, Tungokotšen, Ust-Karenga, Usugli, Verh-Usugli ja Zeljonoje Ozero. Hallinnollinen keskus on Verh-Usuglin kylä. Seudun kanta-asukkaita ovat evenkit, joita vuoden 2002 väestönlaskennan mukaan on vain 2,2 % väestöstä. Valtaosa asukkaista on venäläisiä. Verh-Usuglista on maantieyhteys aluepiirin pääkaupunkiin Tšitaan, jonne on matkaa 320 kilometriä. Huomattava osa kylistä on vailla ympärivuotista tieyhteyttä. Aikaisemmin tärkeimpänä liikennemuotona toiminut lentoliikenne lakkasi 1990-luvulla. Perinteisten elinkeinojen poronhoidon ja metsästyksen merkitys on nykyään vähäinen. Seudulla on fluoriitti- ja kultakaivokset sekä metsäteollisuutta. Maatalous tuottaa perunaa, vihanneksia, viljaa, maitoa, lihaa, munia ja villaa. ==Lähteet== ==Aiheesta muualla== * Tungokotšenin piiri Taka-Baikalian aluepiirin sivustolla * Tungokotšenin piiri Taka-Baikalian tietosanakirjassa *
Seppo Nissilä

Seppo Kalevi Nissilä (1. kesäkuuta 1937 – 24. syyskuuta 2023 TampereKuolinilmoitus. Aamulehti 22.10.2023, s. B14.) oli suomalainen säveltäjä ja sanoittaja. Vuonna 1982 pääsi Nissilän ensimmäinen sävellys levylle. Nissilän sävellyksiä tai sanoituksia on päätynyt Lasse Hoikan ja Souvarit-yhtyeen levyille lähes kolmekymmentä kappaletta kolmenkymmenen vuoden yhteistyön aikana. "Kultamaa"-humppa oli yksi menestyksellisimmistä kappaleista, minkä Nissilä on säveltänyt ja sanoittanut. Myös ”Inarijärvi” uusin sanoin on tullut suosituksi, sekä ”Älä pyydä mua jäämään” ja useita muita suosittuja. ==Lähteet== == Aiheesta muualla == * * Luokka:Suomalaiset säveltäjät Luokka:Suomalaiset sanoittajat Luokka:Vuonna 1937 syntyneet Luokka:Vuonna 2023 kuolleet
HSY

HSY tarkoittaa seuraavia asioita: * Helsingin seudun ympäristöpalvelut * Helsingin sanomalehtimiesyhdistys
R.O.B.

R.O.B (Lyhenne sanoista Robotic Operating Buddy) on lisälaite Nintendo Entertainment Systemille. Se julkaistiin Japanissa heinäkuussa 1985, myöhemmin samana vuonna Pohjois-Amerikassa ja sen jälkeen Euroopassa syyskuussa 1986. Sillä oli lyhyt elinkaari, ja se tukikin vain kahta NES-peliä, joita olivat Gyromite ja Stack-Up. ==R.O.B. muissa peleissä== R.O.B. on esiintynyt myös muissa peleissä, esim. Mario Kart DS:ssä, Super Smash Bros. Brawlissa, Super Smash Bros. for Nintendo 3DS & Wii U:ssa ja Super Smash Bros. Ultimatessa. Luokka:Nintendo_Entertainment_System Luokka:Nintendon lisälaitteet Luokka:Super Smash Bros. -pelisarjan hahmot de:Nintendo Entertainment System#R.O.B.
Katangan piiri

Katangan piiri () on kunnallinen itsehallintoalue Irkutskin alueella Venäjällä. Vuonna 1937 perustetun piirin pinta-ala on 139 000 neliökilometriä. Asukkaita on 4 200 henkeä (vuonna 2009). Katangan piiri sijaitsee Irkutskin alueen pohjoisimmassa osassa. Pinta-alaltaan se on alueen suurin ja väkiluvultaan pienin. Idässä piiri rajoittuu Sahan tasavaltaan, etelässä Irkutskin alueen Kirenskin, Ust-Kutin ja Ust-Ilimskin piireihin sekä lännessä Krasnojarskin aluepiirin Evenkiaan. Piiri on saanut nimensä sen halki virtaavan Nižnjaja Tunguskan mukaan. Aikaisemmin sen yläjuoksua sanottiin Katangaksi. Piiriin kuuluu neljä maalaiskunta: Jerbogatšon, Nepa, Podvološino ja Preobraženka. Hallinnollinen keskus on Jerbogatšonin kylä. Asutuskeskuksia on yhteensä 15. Seudun kanta-asukkaita ovat evenkit, joita asuu Hamakarin, Nakaninon, Tetejan ja Tokman kylissä. Valtaosa väestöstä on venäläisiä. Perinteisiä elinkeinoja ovat poronhoito, metsästys ja kalastus. Seudun rikkaat öljy- ja kaasuesiintymät sekä mineraali- ja metsävarat ovat lähes kokonaan hyödyntämättä. ==Lähteet== ==Aiheesta muualla== * Katangan piiri Irkutskin alueen sivustolla * Katangan piiri Pribaikalje -sivustolla Luokka:Irkutskin alueen piirit
Marc Planus

Marc Planus (s. 7. maaliskuuta 1982 Bordeaux) on ranskalainen jalkapalloilija, pelipaikaltaan keskuspuolustaja. Planus edusti koko 13 kautta kestäneen ammattilaisuransa ajan Bordeaux'ta. Planus pelasi Ranskan A-maajoukkueessa toukokuussa 2010 ystävyysottelun Tunisiaa vastaan. Hän kuului saman vuoden MM- kisajoukkueeseen mutta ei saanut turnauksessa peliaikaa. == Lähteet == Luokka:Ranskalaiset jalkapalloilijat Luokka:Vuonna 1982 syntyneet Luokka:Elävät henkilöt
Matthieu Chalmé

Mathieu Chalmé (s. 7. lokakuuta 1980) on ranskalainen jalkapalloilija, pelipaikaltaan puolustaja. Oikeana laitapakkina viihtyvä Chalmé edusti kotimaassaan Bordeaux'ta vuosina 2007–2014. Ennen les Girondinsiin siirtymistä 175 senttimetriä pitkä Chalmé pelasi viisi kautta Lillessa. == Aiheesta muualla == * Chalme, Mathieu Chalme, Mathieu Chalme, Mathieu
Pesäpalloliiton kultainen ansiomerkki

Pesäpalloliiton kultainen ansiomerkki voidaan myöntää henkilölle, joka on erittäin ansiokkaasti on työskennellyt pesäpallon ja Suomen pesäpalloliiton hyväksi vähintään 25 vuotta. Sen voi saada vain Suomen kansalainen. ==Kultaisen ansiomerkin saajat== Numero Henkilö vuosi 1 Lauri Pihkala 1932 2 Erkki Merinen 1941 3 Kullervo Pellinen 1943 4 Osmo Kupiainen 1948 5 Pasi Harvela 1951 6 Olli Veijola 1951 7 Valto Järvi 1954 8 Martti Hakola 1954 9 Ilmari Honkanen 1956 10 Onni Paavola 1956 11 Aarne Weisell 1956 12 Erik Haru 1956 13 Erkki Kiuru 1956 14 Topias Pohjonen 1961 15 Kalevi Ihalainen 1963 16 Nils Hagman 1964 17 Eino Halonen 1965 18 Erkki Kivelä 1965 19 Erkki Heikkilä 1966 20 Risto Haapakoski 1968 21 Pentti Paavola 1968 22 Kalervo Lehtonen 1970 23 Lauri Hietanen 1970 24 Lauri Ruohola 1970 25 Tauno Luomi 1971 26 Matti Jalonen 1972 27 Oiva Kiuru 1972 28 Toivo J. Riikonen 1972 29 Toivo Saha 1972 30 Kalevi Äijälä 1972 31 Sulo Lipsanen 1975 32 Sakari Partanen 1976 33 Janne Vonka 1976 34 Eino Kaakkolahti 1978 35 Pekka Tamminen 1978 36 Eero Kokko 1978 37 Mauno Ihamäki 1979 38 Esko Salminen 1980 39 Keijo Takamäki 1981 40 Martti Alopaeus 1982 41 Paavo Hietanen 1982 42 Ilkka Törmälä 1982 43 Matti Hutunen 1982 ? Paavo Lakaniemi 2007 Markku Kiiski 2013 Kari Kauppinen Tapani Pekkarinen 2014 Petri Kaijansinkko 2017 ==Lähteet== * Suomen pesäpalloliitto; Timo Siukonen, Ritva Wright: Pesäpallokalenteri 1981 ===Viitteet=== Luokka:Ansiomerkit Kultainen ansiomerkki Luokka:Suomen kunniamerkit
Timanttitalo

Timanttitalo (myöhemmin Investia) oli Suomessa 1980-luvun alussa toiminut jalokivisijoitusliike, joka lupasi suuria tuottoja muovikasetteihin pakattujen timanttien odotettavaan arvonnousuun perustuen. Hanke osoittautui kuitenkin huijaukseksi. Timantit olivat tiettävästi aitoja mutta alikokoisia ilmoitettuun nähden. Sijoittaja ei voinut saada selville timantin kokoa tai sen aitoutta, sillä kotelon avaaminen johti palkkion epäämiseen. Toiminta muistutti luonteeltaan pyramidihuijausta. ==Lähteet== ==Aiheesta muualla== * Vesa Linja-aho: Jymäytys historian lehdiltä: Timanttitalo – Diamanthuset aka Investia. Blogikirjoitus, jossa mm. kuvia tapauksen uutisoinnista 1980-luvulla. Luokka:Huijaukset Luokka:Suomalaiset sijoitusyhtiöt Luokka:Timantit
Wendel

Wendel Geraldo Maurício da Silva, tunnetaan paremmin nimellä Wendel (s. 8. huhtikuuta 1982 Mariana, Brasilia) on brasilialainen jalkapalloilija, pelipaikaltaan vasen laituri. Hän pelasi kotimaansa lisäksi Portugalissa, Ranskassa ja Saudi-Arabiassa. Wendel aloitti uransa kasvattajaseura Cruzeiron riveissä vuonna 2000. Neljän kauden ja 87 liigaottelun jälkeen hän siirtyi Euroopan kentille ja CD Nacionalin palkkalistoille. Portugalissa hän ei lyönyt itseään läpi ja viettikin vuodet 2005 ja 2006 lainassa kotimaassaan Santosissa. Vuonna 2006 Wendel siirtyi ranskalaisseura Bordeauxiin ja murtautui nopeasti avauksen pelaajaksi ja pelasi avauskaudellaan jo 29 liigaottelua, joissa hän teki viisi maalia. Toisella kaudellaan (2007–2008) Wendel paransi otteitaan ja teki 12 maalia 36 ottelussa. Kolmannella kaudella syntyi neljä maalia 29 ottelussa. == Aiheesta muualla == *Profiili ja kausitilastot Luokka:Brasilialaiset jalkapalloilijat Luokka:Vuonna 1982 syntyneet Luokka:Elävät henkilöt
Kim Pyong-il

Kim Pyong-il (, s. 10. elokuuta 1954) on pohjoiskorealainen diplomaatti. Hän on maan pitkäaikaisen johtajan, Kim Il-sungin poika, maan entisen johtajan, Kim Jong-ilin velipuoli sekä maan nykyisen johtajan, Kim Jong-unin setä. Kim Pyong-ilin äiti oli Kim Il-sungin sihteeri ja toinen puoliso, Kim Song-ae. Nuorena Kim Pyong-il opiskeli taloustiedettä Kim Il-sungin yliopistossa ja myöhemmin upseeriksi Kim Il-sungin kansallisessa sotakorkeakoulussa. Hän on toiminut diplomaattina vuodesta 1979 lähtien, aluksi Jugoslaviassa. Diplomaatin urallaan Kim Pyong-il toimi maansa suurlähettiläänä Suomessa vuoteen 1998 asti, jolloin Pohjois-Korea sulki lähetystönsä säästösyihin vedoten. Nykyään Kim Pyong-il toimii maansa Puolan suurlähettiläänä. Kim Pyong-il on naimisissa Kim Sun-geumin kanssa ja heillä on kaksi lasta, tytär Eun-song ja poika In-kang. Luokka:Pohjoiskorealaiset diplomaatit Luokka:Kim Il-sungin suku Luokka:Vuonna 1954 syntyneet Luokka:Elävät henkilöt
LVL

LVL voi tarkoittaa seuraavia asioita: *Latvian lati, valuuttakoodi LVL *Viilupuu, engl. Laminated veneer lumber
Fernando Cavenaghi

Fernando Ezequiel Cavenaghi (s. 21. syyskuuta 1983 O'Brien, Argentiina) on argentiinalainen jalkapalloilija, pelipaikaltaan hyökkääjä. Hän pelasi kotimantereensa lisäksi Euroopassa Venäjän, Ranskan, Espanjan ja Kyproksen sarjoissa. Cavenaghi aloitti uransa River Platessa, jonka riveissä debytoi kaudella 2000–2001. Debyyttikaudellaan hän teki yhden maalin pelaamassaan viidessä ottelussaan. Ensimmäisellä täydellä kaudellaan hän teki 23 ottelussa 17 maalia. Samalla kaudella hän onnistui tekemään myös hattutempun ottelussa Estudiantesia vastaan. Cavenaghi siirtyi River Platesta kauden 2004–2005 alussa, kun Spartak Moskova hankki hänet 6,5 miljoonalla punnalla. Kaudella 2005 Cavenaghi teki seitsemän maalia ja muodosti hyökkäysparin maalipörssin voittajan Kirichenkon kanssa. Vuosina 2007–2011 Cavenaghi edusti ranskalaista Bordeaux'ta. Elokuussa 2010 hän siirtyi lainalle espanjalaiseen Mallorcaan. Vuoden 2011 alkupuolella hän oli lainalla brasilialaisessa Internacionalissa. Tämän jälkeen hän edusti River Platea vuoden ajan, espanjalaista Villarrealia kesästä 2012 tammikuun 2013 loppuun, meksikolaista Pachucaa vuoden verran, jälleen River Platea 1,5 vuotta ja lopuksi kyproslaista APOEL:ia kaudella 2015–2016. Cavenaghi pelasi Argentiinan alle 20-vuotiaiden maajoukkueessa ikäluokan MM-kilpailuissa 2003 vakiokokoonpanossa Argentiinan sijoittuessa neljänneksi. Hän teki turnauksessa neljä maalia, muun muassa voittomaalin Yhdysvaltoja vastaan pelatun puolivälierän jatkoajalla. Hän pelasi Argentiinan A-maajoukkueessa neljä ottelua vuonna 2008. == Lähteet == Luokka:Argentiinalaiset jalkapalloilijat Luokka:Vuonna 1983 syntyneet Luokka:Elävät henkilöt
Pohjois-Amerikka-sumu

Pohjois-Amerikka-sumu (NGC 7000 tai Caldwell 20) on emissiosumu, joka sijaitsee Joutsenen tähdistössä lähellä sen kirkkainta tähteä Denebiä. Nimensä se on saanut siitä, että se muistuttaa muodoltaan Pohjois-Amerikkaa siten, että sen keskelle työntyvä tumma alue vastaa Meksikonlahtea. ==Yleistä== Pohjois-Amerikka-sumu on laaja, ja sen näennäinen läpimitta on noin kuusi astetta, huomattavasti suurempi kuin täydenkuun, mutta sen kirkkaus on niin vähäinen, ettei sitä yleensä voi nähdä paljain silmin. Taivaan ollessa tarpeeksi pimeä se näkyy hyvin kiikarilla tai kaukoputkella, jossa on tarpeeksi laaja näkökulma (noin 3°), ja tällöin se näkyy sumuisena taustaansa valoisampana alueena. UHC-suodattimen avulla, joka suodattaa pois tiettyjä näkyvän valon aallonpituuksia, sen voi nähdä ilman kaukoputkeakin. Sumun ominainen muutos ja varsinkin sen vedyn Hα-emissioviivan aiheuttama punertava väri ovat havaittavissa vain sitä esittävissä valokuvissa. Pohjois-Amerikka- sumu ja sitä lähellä sijaitseva Pelikaanisumu (IC 5070) ovat osia samasta ionisoituneen vedyn muodostamasta tähtienvälisestä pilvestä. Sumun ja Maan välissä on tähtienvälisen pölyn peittämä alue, joka absorboi sen takana sijaitsevien tähtien ja tähtisumujen valon ja saa tällä tavoin aikaan, että sumu näkyy sen muotoisena kuin se näkyy. Tähtisumun etäisyyttä ei tarkoin tunneta eikä myöskään, mikä tähti saa vedyn ionisoitumaan niin, että se lähettää valoa. On arveltu, että tämän saisi aikaan Deneb. Jos tämä pitää paikkansa, sumu on noin 1800 valovuoden päässä ja sen todellinen läpimitta on noin 100 valovuotta. Pohjois-Amerikka-sumun löysi William Herschel Englannin Sloughissa 24. lokakuuta 1786. ==Kuvia== Image:North-America- nebula.jpeg|Harrastelijan ottama valokuva Image:Nord america.jpg| ==Aiheesta muualla== *Pohjois-Amerikka-sumu (NGC 7000) T. Yoshidan tähtivalokuvia sisältävällä sivustolla. *NASA APOD: Pohjois-Amerikka- ja Pelikaanisumut (30.6.2009) *NASA APOD: Pohjois-Amerikka-sumu (1.5.2000) *NASA APOD: Pohjois- Amerikka-sumu (6.6.1996) * NGC7000 Luokka:Emissiosumut Luokka:Joutsenen tähdistö 7000
Benoît Trémoulinas

Benoît Trémoulinas (s. 28. joulukuuta 1985 Bordeaux) on ranskalainen jalkapalloilija, pelipaikaltaan hän on puolustaja. == Aiheesta muualla == *Benoît Trémoulinas'n pelaajakuva FC Girondins de Bordeaux'n sivuilla Trémoulinas, Benoît Trémoulinas, Benoît Trémoulinas, Benoît
Nanain piiri

Nanain piiri () on kunnallinen itsehallintoalue Habarovskin aluepiirissä Venäjällä. Vuonna 1934 perustetun piirin pinta-ala on 27 600 neliökilometriä. Asukkaita on 20 000 henkeä (vuonna 2009). Nanain piiri sijaitsee Habarovskin aluepiirin keskiosassa Keski-Amurin alangolla. Pohjoisessa se rajoittuu Komsomolskin, idässä Vaninon ja Sovetskaja Gavanin piireihin, etelässä Primorjen aluepiiriin ja Lazon piiriin, luoteessa Habarovskin ja lännessä Amurskin piireihin. Piiriin kuuluu 14 maalaiskuntaa: Arsenjevo, Dada, Džari, Džonka, Dubovyi Mys, Innokentjevka, Lidoga, Majak, Naihin, Nižnjaja Manoma, Sinda, Troitskoje, Verhnjaja Manoma ja Verhni Nergen. Hallinnollinen keskus on Troitskojen kylä. Asutuskeskuksia on yhteensä 20. Seudun kanta-asukkaita ovat nanait ja udehet, joita on noin 23 % piirin väestöstä. Valtaosa asukkaista on venäläisiä. Troitskojesta on maantieyhteys Komsomolsk-na-Amureen ja aluepiirin pääkaupunkiin Habarovskiin, jonne on matkaa 200 kilometriä. Amurilla on laivaliikennettä. Talous perustuu etupäässä metsäteollisuuteen. Lisäksi harjoitetaan kalastusta ja kalanjalostusta. Sindan kylässä on tiilitehdas. Kulttuurilaitoksia ovat mm. lasten taidekoulu, nanai-kulttuurin keskus ja kotiseutumuseo. ==Aiheesta muualla== * Nanain piirin sivusto * Nanain piiri Habarovskin aluepiirin sivustolla Luokka:Habarovskin aluepiirin piirit
Honden

Honden (, ”päähalli”), myös shinden (), on šintolaisen pyhäkön kaikkein pyhin rakennus. Se on tarkoitettu ainoastaan pyhäkössä palvottavan kamin käyttöön. Kamia symboloi yleensä peili tai harvemmin patsas. Rakennus sijaitsee yleensä pyhäkön takaosassa, ja se on suljettu yleisöltä. Hondenin edessä seisoo tavallisesti haiden eli rukoushalli. Haidenin ja hondenin välissä on usein heiden eli uhrihalli. Honden on pyhäkön sydämessä. Se on yhteydessä muuhun pyhäkköön, mutta kohotettu yleensä muiden rakennusten yläpuolelle, ja sen erottaa yleisöstä tamagaki-niminen aita. Rakennus on tavallisesti suhteellisen pieni ja sillä on harjakatto. Sen ovet pidetään yleensä suljettuina uskonnollisia festivaaleja lukuun ottamatta. Šintolaiset papitkin menevät sisään rakennukseen vain suorittaakseen rituaaleja. Ovien avaaminen on jo itsessään tärkeä rituaali ja merkittävä osa pyhäkön elämää. Hondenin sisällä on go-shintai () eli kirjaimellisesti ”kamin vartalo”. Go-shintai ei ole itsessään jumalallinen, vaan ainoastaan väliaikainen asuinpaikka pyhäkön kamia varten. Vaikka honden on tärkeä rakennus, sitä ei joskus ole pyhäkössä lainkaan, jos pyhäkkö sijaitsee esimerkiksi pyhällä vuorella tai sen lähellä on himorogeja tai muita yorishiroja, jotka luovat suoremman yhteyden kamin ja ihmisten välille. Muun muassa Naran Ōmiwa-jinjassa ei ole lainkaan pyhiä esineitä tai kuvia, koska sen uskotaan palvelevan vuorta, jolle se on rakennettu. Samasta syystä pyhäkössä on haiden muttei lainkaan hondenia. == Lähteet == == Aiheesta muualla == Luokka:Japanilainen arkkitehtuuri Luokka:Šintolaisuuden käytännöt zh:神社建築
Kalevi Ukkola

Kalevi Antero Ukkola (s. 18. maaliskuuta 1941 Kymi) on suomalainen säveltäjä ja sanoittaja, joka oli kotkalaisen kuoron Hyvän Tuulen Laulajat ensimmäinen kapellimestari. Ukkola on saanut valmiiksi suurteoksensa The Pilgrim's Progress ==Lähteet== ==Aiheesta muualla== * Kotisivu * lehtiartikkeli suurteoksesta * * Luokka:Suomalaiset säveltäjät Luokka:Suomalaiset sanoittajat Luokka:Vuonna 1941 syntyneet Luokka:Elävät henkilöt
Lazon piiri

Lazon piiri () on kunnallinen itsehallintoalue Habarovskin aluepiirissä Venäjällä. Vuonna 1935 perustetun piirin pinta-ala on 3 179 neliökilometriä. Asukkaita on 49 500 henkeä (vuonna 2009). Piiri on nimetty vallankumousjohtaja Sergei Lazon mukaan. Se sijaitsee Habarovskin aluepiirin eteläosassa. Pohjoisessa Lazon piiri rajoittuu Habarovskin ja Nanain piireihin, idässä ja etelässä Primorjen aluepiiriin, lounaassa Vjazemskin piiriin ja lännessä Ussurijokeen ja Kiinaan. Piiriin kuuluu kolme kaupunkikuntaa (taajamaa): Hor, Muhen ja Perejaslavka. Maalaiskuntia on 18: Bitševaja, Dolmi, Durmin, Georgijevka, Gvasjugi, Kondratjevka, Kruglikovo, Marusino, Mogilevka, Obor, Poletnoje, Sidima, Sita, Srednehorski, Sukpai, Svjatogorje, Tšernjajevo ja Zolotoi. Hallinnollinen keskus on Perejaslavkan taajama. Seudun kanta- asukkaita ovat udehet, joita nykyään on vain 0,5 % piirin väestöstä. Suurin osa heistä asuu Gvasjugin kylässä. Valtaosa piirin asukkaista on venäläisiä. Perejaslavkan kautta kulkee Trans-Siperian rautatie sekä Habarovskin ja Vladivostokin välinen M60-valtatie. Matkaa piirikeskuksesta aluepiirin pääkaupunkiin Habarovskiin on 65 kilometriä. Talous perustuu metsä- ja elintarviketeollisuuteen. Maatalous on keskittynyt maidon tuotantoon. Kulttuurilaitoksia ovat mm. lasten taide- ja musiikkikoulut sekä kotiseutumuseo. Paikallislehtenä ilmestyy Naše vremja. ==Aiheesta muualla== * Lazon piiri Habarovskin aluepiirin sivustolla Luokka:Habarovskin aluepiirin piirit
Mangostanit

Mangostanit (Garcinia) on tropiikissa kasvavien puiden suku. Suvussa on eri arvioiden mukaan noin 240–500 jäsentä.Garcinia Encyclopedia Britannica Garcinia The Plant List Monilla sen lajeilla on syötäviä hedelmiä, joista tunnetuin on mangostani (Garcinia mangostana). Joistakin lajeista saadaan väriaineita, toisia käytetään lääkekasveina. Myös niiden puuainesta käytetään rakennusaineena.Utilization of some Garcinia Species in Thailand Mangostanihedelmillä on väitetty olevan painoa vähentävää vaikutusta (hydrocitric acid), mutta tätä vaikutusta ei ole havaittu ihmisillä tehdyissä testeissä. == Lajeja == Lajeja on satoja; tarkasta määrästä ei ole yksimielisyyttä tutkijoiden keskuudessa. Joitakin tunnetumpia lajeja, lähinnä hedelmäpuita ja lääkekasveja: * Garcinia atroviridis * Garcinia cowa * Garcinia dulcis * Garcinia gardneriana * Garcinia gummi-gutta – rohtomangostani (syn. Garcinia cambogia)Garcinia University of Melbourne: Plant Name Database * Garcinia hanburyi * Garcinia hombroniana * Garcinia humilis * Garcinia indica * Garcinia intermedia * Garcinia livingstonei * Garcinia mangostana – punamangostani eli mangostani * Garcinia madruno * Garcinia morella * Garcinia prainiana * Garcinia pseudoguttifera * Garcinia sessilis * Garcinia subelliptica * Garcinia volkensii – tansanianmangostaniSuomen Lajitietokeskus: Mangostanit – Garcinia Viitattu 23.2.2021. * Garcinia xanthochymus – keltamangostani == Lähteet == * Finto: Kassu – Kasvien suomenkieliset nimet: Garcinia – mangostanit (suomenkieliset nimet) === Viitteet === *
Lentopallon miesten 4-sarja

Lentopallon miesten 4-sarja on Suomen lentopalloilun viidenneksi korkein sarjataso. Sarjan järjestämisestä vastaavat maakunnat. Kaudella 2019-2020 sarjaa ei pelata missään alueella. https://lentopallo.torneopal.fi/taso/sarja.php?turnaus=vb2019esuomi&sarja;=PD == Joukkueet kaudella 2018-2019 == === Keski-Suomi === https://lentopallo.torneopal.fi/taso/sarja.php?turnaus=vb2018ksuomi&sarja;=KSM4 *Black, Jyväskylä *Blue, Jyväskylä *Bombbeballe, Jyväskylä *Keuruun Toverit *Korpilahden Martti *Korpilahden Pyrintö *Järvi-Suomen Pallo, Saarijärvi *LIIKUNNAN RIEMU, Jyväskylä *TIKKAKOSKEN PALLO, Jyväskylä == Lähteet == Luokka:Suomen lentopallosarjat
Himorogi

Himorogi () tarkoittaa šintolaisessa terminologiassa pyhää tilaa tai alttaria, jota käytetään palvonnassa. Himorogit rajataan yleensä neljään kulmaan asetetuilla vihreillä bambuilla tai sakakipuilla, jotka kannattelevat pyhiä rajaköysiä (shimenawa). Tilan keskelle asetetaan sakakin oksa yorishiroksi, joka edustaa fyysisenä objektina kamin läsnäoloa. Kamilla itsellään ei ole aineellista muotoa. Kioton Aoi-matsuri-juhlassa himorogi on vihreiden oksien ympäröimä neliömäinen alue, jonka keskelle on asetettu yorishiroksi ikivihreä puu. Myös monimutkaisempia himorogeja voidaan käyttää: niissä maahan asetetaan olkimatto, jonka päällä on seremoniallinen, shimenawalla ja pyhillä rajasymboleilla koristeltu kahdeksanjalkainen lava. Sanan ”himorogi” alkuperää ei tiedetä varmasti, mutta se esiintyy jo Nihonshokissa ja Man'yōshūssa. == Lähteet == Luokka:Šintolaisuuden käytännöt
Kuismakasvit

Kuismakasvit (Hypericaceae) on kasviheimo, johon kuuluu 560 lajia yhdeksässä suvussa. Kuismakasvit ovat ruohovartisia kasveja tai pensaita. Niitä esiintyy kaikilla mantereilla. Clusiaceae- eli Guttiferae-heimo on usein synonomisoitu kuismakasvien (Hypericaceae) kanssa. Angiosperm Phylogeny Groupin APG III -luokittelussa kuitenkin Clusiaceae-heimo erotetaan Hypericaceae-heimosta omakseen. Heimo tunnetaan suomenkielisellä nimellä klusiakasvit.Finto: Kassu – Kasvien suomenkieliset nimet: Clusiaceae (suomenkielinen nimi) Kuismakasvien tuntomerkkeihin kuuluvat vastakkainen lehtiasento, rauhaspilkkuiset lehdet, usein keltaiset kukat, usein kimpuissa sijaitsevat heteet tai heteitä on muuten paljon sekä pienet siemenet. Kukat ovat neli- tai viisilukuisia, yksi- tai kaksineuvoisia. Sikiäin on yhdislehtinen ja kehänpäällinen, ja siinä on paljon siemenaiheita. Hedelmä on tavallisesti kota, harvemmin marja tai luumarja.Stevens 2001–, viittaus 3.2.2015. == Suvut == * Cratoxylum Blume * Eliea Cambess. * Harungana Lam. (50 lajia) * Hypericum L. – kuismat (370–510 lajia) * Lianthus N.Robson * Santomasia N.Robson * Thornea Breedlove & McClintock * Triadenum Raf. * Vismia Vand. (55 lajia) Vascular plant families and genera: List of genera in Hypericaceae. Cratoxylum sp Blanco2.254.png|Cratoxylum hornschuchii Harungana madagascariensis Bioko 2013.jpg|Hehkumehupuu (Harungana madagascariensis) Triadenum virginicum.jpg|Triadenum virginicum Vismia baccifera 1.jpg|Vismia baccifera. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Kuismakasvit – Hypericaceae * Luokka:Kasviheimot
Kantri (vuoden 1971 albumi)

Kantri on suomalainen kokoelma-albumi vuodelta 1971. Se sisältää lähinnä suomeksi käännettyjä countrykappaleita, mutta myös Kari Kuuvan kirjoittaman Nukkekodin. Kappaleita esittävät Jussi Raittinen, Arto Sotavalta, Eija Merilä sekä Rauli Puumalainen. Rocket Records julkaisi albumista CD-version yhdessä Länttä kohti -levyn kanssa 16.6.2010. == Kappaleet == === A-puoli === # Oon yksin niin # Mieluiten sun miehes oisin # Käy ohitsein # Äiti sun kaltaises # Nukkekoti # Et pettää mua sä saa # Tukholma B-puoli # Edessäin näen tien yksinäisen # Lähde mukaan # Mä sulta ikävän sain # On kaikki ennallaan # Sydämmein, niin mustasukkainen # Toisin oli ennen # Kunnon suomalainen == Muusikot == * Jussi Raittinen – laulu (A1, A3, A5, A7, B1, B3, B5, B7), akustinen kitara, taustalaulu * Arto Sotavalta – laulu (A2, B2) * Eija Merilä – laulu (A4, B4) * Rauli Puumalainen – laulu, (A6, B6) rummut, taustalaulu * Kaj Westerlund – piano, urut, kitara, taustalaulu * Antero Jakoila – sähkökitara * Kari Kuuva – akustinen kitara, taustalaulu * Jarno Sarjanen – taustalaulu * Petri Hohental – viulu, akustinen kitara * Pentti Mutikainen – bassoviulu, sähköbasso * Roy Rabb – steel-kitara * Mikko Kuoppamäki – bongot * Sakari Helle – huuliharppu * Olli Heikkilä – urut * Jaakko Salo – urut * Maija Hapuoja – taustalaulu * Kaisa Martelius – taustalaulu * Kai Lind – taustalaulu * Kari Fall – taustalaulu ==Lähteet== * Rocket Records * Albumi Jussi Raittisen sivuilla Luokka:Suomalaiset rockalbumit Luokka:Vuoden 1971 kokoelma- albumit
PAD

PAD voi viitata seuraaviin asioihin: * pad-ohjain, pelikonsoleita sekä tietokoneita varten kehitetty osoitinlaite * PAD-laite, pakettipohjaisissa X.25-tietoliikenneverkoissa käytettävä laite * Power Pad, NES-pelikonsolille suunniteltu kahdeksannäppäiminen, nykyisiä tanssimattoja muistuttava peliohjain * PAD-liike, erittäin voimakas monarkistinen kansanliike Thaimaassa. * patologisanatomisen diagnoosin lyhenne lääketieteessä.
Griefshire

__NOTOC__ Griefshire on Elisin kolmas studioalbumi, joka julkaistiin 24. marraskuuta 2006. Albumi omistettiin yhtyeen alkuperäiselle laulajalle Sabine Dünserille, joka menehtyi aivoverenvuotoon. Hän ehti äänittää lauluosuutensa ennen kuolemaansa. == Kappaleet == # # # # # # # # # # # # # == Kokoonpano == === Yhtye === * Sabine Dünser – laulu * Pete Streit – kitara * Chris Gruber – kitara * Tom Saxer – basso, murinalaulu * Max Naescher – rummut * Judith Biedermann – viulu (kappale "Forgotten Love") === Tuotanto === * Alexander Krull – tuottaja, äänittäjä, miksaaja, masteroija * Mathias Röderer – avustava äänittäjä * Thorsten Bauer – avustava äänittäjä * Christian Lukhaup – avustava äänittäjä * Ingo Römling – kansikuva * Jens Howorka – valokuvat == Arvostelut == * AllMusic: AllMusic review == Lähteet == == Aiheesta muualla == * * Griefshire discogs.com -sivustolla Luokka:Vuoden 2006 albumit Luokka:Liechtensteinilaiset albumit Luokka:Goottimetallialbumit
Bombay Sapphire

Bombay Sapphire on vuodesta 1987 valmistettu kuiva gini. Bacardi osti sen vuonna 1998BACARDI LTD. COMPLETES CHAIRMAN SUCCESSION PLAN . Aiemmin se kuului DiageolleDiageo to start trading tomorrow after US clears deal. Alkoholipitoisuudeltaan 40-/47-tilavuusprosenttista giniä myydään vaaleansinisessä litteäkylkisessä pullossa, jonka etiketissä on kuningatar Viktorian kuva. Se on maultaan pehmeämpää kuin monet muut ginit, mikä johtuu sen poikkeuksellisesta maustamismenetelmästä: mausteaineita ei keitetä tislausastiassa, vaan alkoholihöyryt johdatetaan tislauksen yhteydessä niillä täytetyn siivilän tai korin läpi. Maustamiseen käytetään kymmentä kasvista, joista muiden ginien tapaan voimakkaimpana maistuu katajanmarja. Bombay Sapphire Designer Glass Competition on vuosittainen kansainvälinen suunnittelukilpailu, jossa osallistujien on tarkoitus suunnitella lasi Bombay Sapphiren innoittamanaHeikki Viinikainen toiseksi Bombay Sapphiren Suomen osakilpailussa. Vuonna 2011 Yhdysvalloissa lanseerattiin Bombay Sapphire East. Eastin erikoisuutena on kaksi maustetta, jota ei löydy tavallisesta Bombay Sapphiresta: thaimaalainen sitrusruoho ja vietnamilainen pippuri. Lisäksi tuotteessa on alkoholia 42 %.A Closer Look at Bombay Sapphire East == Lähteet == Luokka:Ginit Luokka:Brittiläiset juomat
Jorma Pitkämäki

Jorma Johannes Pitkämäki (20. helmikuuta 1953 Sonkajärvi – 19. syyskuuta 2016 Vaasa)"Kuolinilmoitukset". Pohjalainen. 2.10.2016, s. 16."Kuolleet". Pohjalainen. 21.9.2016, s. 12. oli Länsi- ja Sisä-Suomen aluehallintoviraston ylijohtaja vuosina 2010–2016. Pitkämäki oli koulutukseltaan kauppatieteiden maisteri. Hän aloitti Länsi- ja Sisä-Suomen aluehallintoviraston ensimmäisenä ylijohtajana vuoden 2010 alussa. Tuota ennen hän oli tehnyt miltei koko työuransa kotikaupungissaan Vaasassa, viimeiseksi kaupungin kehitysjohtajana ja kaupunkisuunnittelun johtajana. Ylijohtajan tehtäväänsä Pitkämäki hoiti kesäkuuhun 2016 asti, jolloin hänen sijaisekseen astui johtaja Marko Pukkinen. Pitkämäki kuoli saman vuoden syyskuussa pitkäaikaiseen sairauteen Vaasan keskussairaalassa."Jorma Pitkämäki on kuollut". Pohjalainen. 21.9.2016, s. 4. ==Lähteet== == Aiheesta muualla == * Jorma Pitkämäen muistokirjoitus Helsingin Sanomissa Luokka:Aluehallintovirastojen ylijohtajat Luokka:Vuonna 1953 syntyneet Luokka:Vuonna 2016 kuolleet
Pitkämäki (täsmennyssivu)

Pitkämäki voi viitata johonkin seuraavista: *Pitkämäki, kaupunginosa Turussa *Pitkämäen tunneli, tunneli valtatiellä 1 *Pitkämäki, kaupunginosa Vaasassa ==Sukunimenä== *Jorma Pitkämäki (1953–2016), Vaasan kehitysjohtaja, Länsi- ja Sisä-Suomen aluehallintoviraston ylijohtaja *Juha Pitkämäki (s. 1979), suomalainen jääkiekkomaalivahti *Tero Pitkämäki (s. 1982), suomalainen keihäänheittäjä *Veikko Pitkämäki (1926–1982), suomalainen kirjailija Luokka:Sukunimet
Karagan piiri

Karagan piiri () on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 40 600 neliökilometriä. Asukkaita on 4 800 henkeä (vuonna 2009). Karagan piiri sijaitsee Kamtšatkan niemimaan pohjoisosassa. Pohjoisessa se rajoittuu Penžinan ja Oljutorin piireihin, idässä Beringinmereen, etelässä Ust- Kamtšatskin piiriin sekä lännessä Tigilin piiriin ja Ohotanmereen. Piiri on saanut nimensä Karagan kylästä, joka toimi sen hallinnollisena keskuksena vuoteen 1942 saakka. Nykyinen piirikeskus on Ossoran taajama (kaupunkikunta). Sen lisäksi piiriin kuuluu viisi kylää (maalaiskuntaa): Ilpyrskoje, Ivaška, Karaga, Kostroma ja Tymlat. Pohjoiset alkuperäiskansat muodostavat 36 % piirin väestöstä. Korjakkeja on 18,7 %, itelmeenejä 6,6 % ja tšuktšeja 4,1 %. Talous perustuu kalastukseen ja kalateollisuuteen. Lisäksi harjoitetaan poronhoitoa. Alueella on kaksi luonnonsuojelusuojelualuetta: Karaginskin saari ja Kirjohanhilaguuni (Laguna kazarok). 29 luonnonmuistomerkin joukkoon kuuluvat mm. Ossorskoje ja Tsarskoje -järvet sekä Rusakovan, Drankan ja Tymlatin kivennäisvesilähteet. Luontomatkailu on toistaiseksi kehittymätöntä. Paikallislehtenä ilmestyy Karaginskije vesti (”Karagan sanomat”). Ossorassa toimii kotiseutumuseo. ==Lähteet== ==Aiheesta muualla== * Karagan piiri Kamtšatkan aluepiirin sivustolla Luokka:Kamtšatkan aluepiirin piirit
Wyborowa

Wyborowa on rukiista Poznańissa valmistettava puolalainen votka (40 t-%). Vuodesta 1823 valmistettu votka lukeutuu nykyisin Pernod Ricardin tuotteisiin. == Aiheesta muualla == * Viralliset sivut Luokka:Puolalaiset votkamerkit he:וודקה#מותגי וודקה נודעים
Thurop Van Orman

Mark "Thurop" Van Orman (s. 26. huhtikuuta 1976 Norfolk, Virginia) on yhdysvaltalainen animaattori, käsikirjoittaja ja tuottaja, joka tuli tunnetuksi luomastaan animaatiosarjasta The Marvelous Misadventures of Flapjack. ==Elämäkerta== Van Orman kiinnostui piirtämisestä jo nuorella iällä, mutta high schoolissa hän halusi tulla seikkailijaksi. Lopulta Van Orman suuntasi koulun jälkeen piirtämisen ja kirjoittamisen pariin aikomuksenaan tulla kirjailija. Hän sai ensimmäisen varsinaisen työn videopeliyhtiöltä Zantarolta, jossa Van Orman teki kuvasuunnitelmia ja muita piirroksia. Samalla hän kiinnostui yhä enemmän animaatiosta ja päätti tehä matkan Cal Artsiin, jossa Van Orman sai huomata, että animoinnille on oma koulunsa. ===Ura=== Opiskellessaan Cal Artsissa hänen opettajansa Randy Myers suositteli työharjoittelupaikkaa Cartoon Network Studiosin Tehotytöt -piirrossarjaan. Van Orman teki storyboardien lisäksi käsikirjoituksia muutamiin jaksoihin. Sittemmin Van Orman on työskennellyt Cartoon Networkilla vuodesta 2004 lähtien ja ollut mukana animaatioissa kuten The Grim Adventures of Billy & Mandy ja Camp Lazlo. Myöhemmin hän sai toteuttaa omaa piirrossarjaa The Marvelous Misadventures of Flapjack, jonka ideaa Van Orman oli kehitellyt vuodesta 2001 lähtien. Vuosien 2007-2008 aikana hän julkaisi muutamia lyhytanimaatioita sarjasta ja sai lopulta luvan Cartoon Networkilta tuottaa kokonaisen sarjan Flapjackin tarinoista. ==Lähteet== * ===Viitteet=== Luokka:Yhdysvaltalaiset animaattorit Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Vuonna 1976 syntyneet Luokka:Elävät henkilöt
Hierro – salaisuuksien saari

Hierro – salaisuuksien saari on espanjalaisen Gabe Ibáñezin ohjaama trillerielokuva vuodelta 2009. Pääosaa esittää Elena Anaya. == Tarina == Elokuva kertoo Maríasta joka on meribiologi ja 5-vuotiaan poikansa Diegon yksinhuoltaja. Ollessaan lauttamatkalla El Hierron saarelle nukahtaa ja herättyään ei löydä poikansa. Poliisien tutkittua katoamista oletetaan että Diego on pudonnut laidan yli hukkunut. Kuusi kuukautta myöhemmin häntä pyydetään palaamaan saarelle, koska Diegon ruumis on mahdollisesti löytynyt. == Rooleissa == Lähde: == Lähteet == == Aiheesta muualla == * * * Luokka:Psykologiset jännityselokuvat Luokka:Vuoden 2009 espanjalaiset elokuvat
Ikaalisten Auto

Ikaalisten Auto Oy on Ikaalisissa toimiva linja-autoliikennöitsijä. Ikaalisten Auton toimintaan kuuluu koulukyyditykset, tilausajot ja Ikaalisten Matkatoimiston kyyditykset Ikaalisten Matkatoimisto – kotisivu. Yrityksellä on 6 työntekijää ja liikevaihto on noin 870 000€ (2023)Ikaalisten Auto Oy, Fonecta Finder. ==Historia== Osakeyhtiön ovat perustaneet lähinnä ikaalislaiset maanviljelijät, jotka halusivat säilyttää pysyvän julkisen yhteyden Ikaalisten maalaiskunnan Kovelahdesta Kyrösjärven pohjoispäästä Valtatien 23 tuntumasta Tampereelle. Yhtiön perustamisvuosi on 1950YTJ , ja ensimmäisenä toimitusjohtajana oli Nestor MäkkyläHistoriaa, Ikaalisten Auto Oy . Liikennöinti alkoi toimintansa lopettaneen Akseli Kallion vanhoilla linja- autoilla. Kallio oli aloittanut uransa taksiautoilijana Hämeenkyrössä vuosien 1926–1927 tienoilla. Vuonna 1933 hän oli saanut hoitaakseen linjaliikenteen Hämeenkyrön ja Ikaalisten välillä, ja vuonna 1938 hänelle siirtyi linja Kovelahti–Ikaalinen–Tampere, jonka maanviljelijä Taave Nikinoja oli aloittanut 1920-luvun lopulla. Kallio luopui linja-autoliikenteen harjoittamisesta ja siirtyi kauppiaaksi vuonna 1950.Ossi Säpyskä: Pirkanmaan autoliikenteen vaiheet, s. 104. Tampere: Pirkanmaan autoalan veteraanit ry, 1988. ISBN 952-90019-3-2. Vuonna 1960 busseja oli jo viisi, liikenne kulki myös pohjoiseen Parkanon ja Karvian suuntaan ja vuoroliikenteessä kulki paljon väkeä. Tulevina vuosikymmeninä siirryttiin enemmän tilauskyyteihin, ja linjoista jäi viimeiseksi toimimaan alkuperäinen Kovelahti–Tampere-väli. Nykyisin suurin osa Ikaalisten Auton liikevaihdosta muodostuu omista ja Ikaalisten Matkatoimiston tilausajoista. Yhtiön toimitusjohtajana vuodesta 1960 toimi yhtiössä alun perin autonkuljettajana työskennellyt Toivo Nurmilahti ja hänen kuolemansa jälkeen vuodesta 1967 hänen puolisonsa Elli Nurmilahti (myöh. Markkula). Vuonna 1987 toimitusjohtajaksi tuli heidän poikansa Juha Nurmilahti. Vuonna 1988 yhtiöllä oli 13 linja-autoa. Säpyskä 1988, s. 111–112. Vuonna 2013 jämijärveläinen liikennöitsijä Timo Ranta osti Ikaalisten Auto Oy:n koko osakekannan. Nykyisin yhtiöllä on kuusi linja-autoa. Ikaalisten Auto – kotisivu Toinen yhtiön kahdesta ensimmäisestä linja- autosta, vuoden 1939 mallia oleva Volvo, on myöhemmin kunnostettu ja katsastettu museoautoksi. Säpyskä 1988. Yhtiöllä on museointia varten säilytettynä myös vuosimallin 1976 Scania-turistibussi.Bussiammattilainen 3/2005, s. 63–66. Linja-autoliitto. ==Lähteet== ==Aiheesta muualla== * Ikaalisten Auto – kotisivu Luokka:Ikaalisten liikenne Luokka:Suomalaiset linja-autoyhtiöt